cyanic-selkie/wikianc huggingface dataset:
মারিসল এস্পিনোজা
শিক্ষা ও কর্ম জীবন
মারিসোল এস্পিনোজা পিউরাতে জন্মগ্রহণ করেন যেখানে তিনি তার নিজ শহরের "সান হোসে দে টারবস" স্কুলে পড়ালেখা করেন। ১৯৮৫ থেকে ১৯৯১ সাল পর্যন্ত তিনি পিউরা বিশ্ববিদ্যালয়ে বিশেষত সাংবাদিকতায় এবং তথ্য বিজ্ঞান ও লিবারেল আর্টসে পড়া-লেখা করেন।১৯৮৮ থেকে ১৯৮৯ সাল পর্যন্ত তিনি স্থানীয় দৈনিক লা ইন্ডাস্ট্রিয়া এর শিক্ষানবিস সম্পাদক ছিলেন। ১৯৯১ সালে তিনি আরবিসি চ্যানেল ১১ এর খসড়া ও সাংবাদিক হিসাবে কাজ করেন। ১৯৯১ থেকে ১৯৯২ সাল পর্যন্ত তিনি আমেরিকা টেলিভিশন এর জন্য আন্তর্জাতিক সংবাদ সম্পাদনা করেছেন। ১৯৯২ সালের ডিসেম্বরে তিনি আমেরিকা টেলিভিশন থেকে পদত্যাগ করেন, ২০০২ সালে পিউরর  এল টিম্পো  পত্রিকার অর্থনীতি পৃষ্ঠার প্রধান হয়েছিলেন। এস্পিনোজা ফ্লোরিডা ইন্টারন্যাশনাল ইউনিভার্সিটি এবং নর্থ ওয়েস্টার্ন ইউনিভার্সিটির স্নাতকোত্তর প্রোগ্রামে অংশ নেন।  ১৯৯৯ থেকে ২০০০ সাল পর্যন্ত তিনি অর্থনীতিতে স্নাতকের ডিগ্রি অর্জনের জন্য তার আলমা ম্যাটারে ফিরে এসেছিলেন।
জানুয়ারি ২০০৫-এ মারিসোল এস্পিনোজা ইউনিয়ন ফর পেরু দলের সাথে যোগ দেন। ২০০৬ সালের সংসদীয় নির্বাচনে তিনি পিউরার প্রতিনিধিত্বকারী হিসেবে কংগ্রেসম্যান নির্বাচিত হন। ২০০৯ সালের জুলাই থেকে তিনি কংগ্রেসে জাতীয়তাবাদী বেঞ্চের স্পিকার ছিলেন। ২০১১ সালের রাষ্ট্রপতি নির্বাচনে এস্পিনোজা "পেরু উইনস" এর টিকেটে পেরুর প্রথম ভাইস প্রেসিডেন্ট প্রার্থী হিসেবে ওলান্টা হুমালার চলমান সঙ্গী ছিলেন। ৫ জুন হুমালা প্রেসিডেন্ট নির্বাচিত হন, এবং এস্পিনোজা প্রথম ভাইস প্রেসিডেন্ট ছিলেন ৫১.৫% ভোট নিয়ে, এবং ২৮ জুলাই ২০১১-এ দায়িত্ব গ্রহণ করেন।
এস্পিনোজা ২০১৫ সালের সেপ্টেম্বরে জাতীয়তাবাদী দল থেকে বেরিয়ে আসেন এবং এক মাস পর সংসদে পেরু উইনস বেঞ্চ ত্যাগ করেন। ২০১৬ সালের কংগ্রেসের নির্বাচনে তিনি এলায়েন্স ফর প্রোগ্রেজ স্লেটের হয়ে স্বাধীন হিসাবে কাজ করেন।
বিতর্ক
২০১৮ সালের পেরুভিয়ান অ্যাটর্নি জুয়ান ক্যারাসকো জানান যে সাংসদ জাভিয়ার ভ্যালাসেক্জ কুয়েজকুইন এবং হেক্টর বেছেরিল অপরাধমূলক সংস্থা ওয়াচিটুরোস দে তুমানকে রাজনৈতিক সমর্থন দেয়েছেন বলে সন্দেহ করেন।
২০১৮ সালের এপ্রিল মাসে সাপ্তাহিক প্রকাশনা হিল্ডব্রান্ড এন সাস ট্রেসে প্রকাশিত হয়েছিল যে একজন সুরক্ষিত সাক্ষী ঘোষণা করেছিলেন যে এডউইন ওভিয়েডো, লস ওয়াচিটুরোস দে তুমানের অপরাধের সংগঠনের অংশ হিসেবে অভিযুক্ত তিনি জাভিয়ের ভেলাসকিস কুইকুইন এবং মরিসোল এস্পিনোজাকে দুর্নীতির অর্থ প্রদান করেছিলেন।
মকবুল আহমদ
মকবুল আহমদ বাংলাদেশ জামায়াতে ইসলামীর আমির। ২০১৬ সালের ১৭ অক্টোবর সোমবার থেকে তিনি দায়িত্বগ্রহণ করেন।
ব্যক্তিগত জীবন
তিনি ফেনী জেলার দাগনভূঞা উপজেলার ৩ নং পূর্ব চন্দ্রপুর ইউনিয়নের ওমরাবাদ গ্রামে ১৯৩৯ সালের ২রা আগস্ট জন্মগ্রহণ করেন। পূর্বচন্দ্রপুর প্রাথমিক বিদ্যালয়ে তার প্রাথমিক শিক্ষা জীবন শুরু হয়। প্রাথমিক শিক্ষা শেষে দাগনভূঞার কামাল আতাতুর্ক হাইস্কুলে ভর্তি হন। এরপর ১৯৫৭ সালে কৃতিত্বের সাথে জায়লস্কর হাইস্কুল থেকে ম্যাট্রিক পাশ করেন। তিনি ১৯৫৯ সালে বি.এ. পাস করেন।
কর্মজীবন
মকবুল আহমদ বি.এ. পাস করার পর সরকারী চাকরিতে যোগদান করেন। একবছর পর সরকারী চাকরি ছেড়ে তিনি শিক্ষকতা পেশায় যোগদান করেন এবং ১৯৭০ সাল পর্যন্ত সরিষাদী উচ্চবিদ্যালয় ও ফেনী স্ট্রোল হাইস্কুলে শিক্ষক হিসেবে কাজ করেন। ১৯৭০ থেকে ১৯৭১ সাল পর্যন্ত ফেনী মহকুমাধীন ‘দৈনিক সংগ্রাম’ পত্রিকার স্টাফ রিপোর্টার হিসেবে দায়িত্ব পালন করেন।
রাজনৈতিক জীবন
ছাত্রজীবন থেকেই মকবুল আহমদ রাজনীতির সাথে সম্পৃক্ত ছিলেন। ছাত্রজীবন শেষ করে ১৯৬২ সালে তিনি জামায়াতে ইসলামীতে যোগদান করেন এবং ১৯৬৬ সালে জামায়াতের রুকন (সদস্য) হন। ১৯৬৭ সাল থেকে ১৯৬৮ সাল পর্যন্ত তিনি ফেনী শহর আমীরের দায়িত্ব পালন করেন এবং ১৯৬৮ সাল থেকে ১৯৭০ সাল পর্যন্ত মহকুমা আমীরের দায়িত্ব পালন করেন। ১৯৭০ সালের শেষ দিকে তিনি বৃহত্তর নোয়াখালী জিলা আমীরের দায়িত্ব পালন করেন।
১৯৮৯ সাল থেকে ২০০১ সাল পর্যন্ত তিনি জামায়াতের সহকারী সেক্রেটারী জেনারেল হিসাবে দায়িত্ব পালন করেন এবং ২০০৩ থেকে তিনি জামায়াতের নায়েবে আমীর হিসাবে দায়িত্ব পালন করেছেন। ২০১০ সালের জুনে দলের তৎকালীন আমির মতিউর রহমান নিজামী গ্রেফতার হওয়ার পর থেকে মকবুল আহমাদ ভারপ্রাপ্ত আমিরের দায়িত্ব পালন করেছেন। ২০১৬ সালের ১৭ অক্টোবর তিনি বাংলাদেশ জামায়াতে ইসলামীর তৃতীয় আমীর হিসেবে নির্বাচিত হয়েছেন।
রাখাইন রাজ্য
রাখাইন রাজ্য (ရခိုင်ပြည်နယ် রাখাইন উচ্চারণ [ɹəkʰàiɴ pɹènè] রাখাইঁ প্রেনে; ইয়াখাইঁ প্‌য়িনে;  সাবেক আরাকান অঞ্চল) বার্মার একটি প্রদেশ, পশ্চিম উপকূলে অবস্থিত। এর উত্তরে ছিন রাজ্য, পূর্বে ম্যাগওয়ে অঞ্চল, ব্যাগো অঞ্চল এবং আয়েইয়ারওয়াদি অঞ্চল, পশ্চিমে বঙ্গোপসাগর এবং উত্তর-পশ্চিমে বাংলাদেশের চট্টগ্রাম বিভাগ। আরাকান পর্বত, যার সর্বোচ্চ চূড়া ভিক্টোরিয়া শৃঙ্গের উচ্চতা , রাখাইন প্রদেশকে মূল বার্মা থেকে পৃথক করে রেখেছে। রাখাইন রাজ্যে চেদুবা এবং মাইঙ্গান দ্বীপের মত বড় কিছু দ্বীপ আছে।  রাখাইন রাজ্যের আয়তন  এবং এর রাজধানীর নাম সিত্তে (စစ်တွေ রাখাইন উচ্চারণ সাইক্‌টুয়ে; সিক্‌টুয়ে;  সাবেক আকিয়াব)।
নামকরণ
ধারণা করা হয় রাখাইন শব্দটি এসেছে পালিশব্দ “রাক্ষপুরা” (সংস্কৃতঃ রাক্ষসপুরা) থেকে যার অর্থ রাক্ষসদের দেশ। খুব সম্ভবত এই অঞ্চলে বাস করা নেগ্রিটো অধিবাসিদের জন্য এই নাম দেয়া হয়। রাখাইন রাজ্য নিজেদের ঐতিহ্য এবং নৈতিকতা ধরে রাখতে এই নামটিই বহাল রেখেছে। তাদের ভাষায় রাখাইন শব্দের অর্থ, যে নিজের জাতিসত্ত্বা ধরে রাখে। রাখাইন ভাষায় তারা তাদের দেশকে রাখাইনপ্রে। রাখাইন আদিবাসিরা অবশ্য বলে রাখাইনথা।
ধারণা করা হয় যে, ব্রিটিশ ঔপনিবেশিক সময়ে 'রাখাইন' নামটি পর্তুগিজ অপভ্রংশে 'আরাকান' নামে পরিবর্তিত হয়, যা এখনো ইংরেজিতে সমানভাবে জনপ্রিয়।
ইতিহাস
রাখাইনের ইতিহাস ৭টি ভাগে বিভক্ত। সেগুলো হলোঃ ধনিয়াওয়াদি,ওয়াইথালি,লেমরো,ম্রাউক ইউ,১৭৮৫ সাল থেকে ১৮২৬ সাল পর্যন্ত বার্মিজ দখলদারিত্বের স্বাধীন রাজ্য,১৮২৬ থেকে ১৯৪৮ সাল পর্যন্ত ব্রিটিশ শাসন এবং ১৯৪৮ সাল থেকে বর্তমান পর্যন্ত স্বাধীন বার্মার অংশ।
১৭৮৪ সালে কোনবং রাজবংশ রাখাইন রাজ্য জয় করে। ১৮২৬ সালে,প্রথম অ্যাংলো-বার্মিজ যুদ্ধের পর যুদ্ধের ক্ষতিপূরণ হিসেবে আরাকান রাজ্য ব্রিটিশদের হাতে তুলে দেওয়া হয়। ১৮৮৬ সালে,বার্মাকে ব্রিটিশ শাসনের অন্তর্ভুক্ত করা হয়। ফলে রাখাইন রাজ্য ব্রিটিশ ভারতের বার্মা প্রদেশের অংশ হয়ে উঠে। ১৯৩৭ সালে রাখাইন রাজ্যটি ব্রিটিশ ভারত থেকে বিচ্ছিন্ন হয়ে পড়ে।
১৯৪৮ সালে,রাখাইন বার্মার(বর্তমানে মিয়ানমার) একটি স্বাধীন রাজ্যে পরিণত হয়। ১৯৫০ এর দশক থেকে,বিচ্ছিন্নতা এবং আরাকানের স্বাধীনতা পুনরুদ্ধারের জন্য একটি ক্রমবর্ধমান আন্দোলন হয় রাখাইনে। এই আন্দোলনকে প্রশমিত করার জন্য,১৯৭৪ সালে,নে উইন সরকারের নতুন সংবিধান রাখাইন (আরাকান) বিভাগকে একটি ইউনিয়ন রাজ্যের মর্যাদা দেয়। ১৯৮৯ সালে, সামরিক জান্তা দ্বারা আরাকান রাজ্যের নাম পরিবর্তন করে "রাখাইন" করা হয়।
সাম্প্রদায়িক দাঙ্গা ২০১২
২০১২ সালে রাখাইন রাজ্যে রোহিঙ্গা এবং রাখাইনদের মধ্যে একটি সাম্প্রদায়িক দাঙ্গা সংঘটিত হয়। দাঙ্গাটির সূত্রপাত হয় জাতিগত কোন্দলকে কেন্দ্র করে,উভয় পক্ষই এতে জড়িত হয়ে পরে। অক্টোবর মাসে এটি সকল নৃতাত্ত্বিক গোষ্ঠীর রোহিঙ্গা সম্প্রদায়ের বিরুদ্ধের দাঙ্গা হিসেবে পরিচিতি লাভ করে। দাঙ্গার তাৎক্ষণিক কারণ জানানো হয়, এক রাখাইন তরুণীকে কয়েকজন মুসলিম কর্তৃক ধর্ষণ ও হত্যার ফলে রাখাইন বৌদ্ধদের দ্বারা ১০ জন মুসলিম রোহিঙ্গাকে আহত করা। দাঙ্গা ছড়িয়ে পড়লে,মায়ানমার সরকার পরিস্থিতি নিয়ন্ত্রণে আনতে দাঙ্গা কবলিত এলাকায় কারফিউ জারি করে এবং সৈন্য মোতায়েন করে। ১০ জুন রাখাইনে জরুরি অবস্থা ঘোষণা করা হয় এবং সামরিক বাহিনীকে ঐ অঞ্চলের প্রশাসনিক দায়িত্ব অর্পণ করা হয়। ২০১২ সালের ২২শে অগাস্ট সরকারিভাবে ৮৮ জনের নিহত হওয়ার কথা স্বীকার করা হয়। যাদের মধ্যে রোহিঙ্গা ৫৬ এবং ৬০ রাখাইন জন। আনুমানিক ৯০,০০০ লোক বাস্তুচ্যূত হয়েছে বলে ধারণা করা হয়। প্রায় ২,৫২৮টি বাড়ি পুড়িয়ে দেওয়া হয় এবং তাদের মধ্যে বেশিরভাগই ছিল রোহিঙ্গাদের। দাঙ্গায় বার্মিজ সেনাবাহিনীর বিরুদ্ধে পক্ষপাতিত্বে্র অভিযোগ পাওয়া যায়। সেনাবাহিনীর বিরুদ্ধে এক তরফাভাবে রোহিঙ্গাদের ব্যাপক গণ গ্রেফতার এবং ধরপাকড়ের অভিযোগ উঠে।
রোহিঙ্গা সংকট (২০১৬-বর্তমান)
অক্টোবর ২০১৬ সালে থেকে মিয়ানমারের রাখাইন রাজ্যের উত্তরাঞ্চলে সহিংস সংঘর্ষ শুরু হয়। আরাকান রোহিঙ্গা স্যালভেশন আর্মি (আরসা) দ্বারা বিদ্রোহী হামলার ফলে মিয়ানমারের সেনাবাহিনী এবং স্থানীয় বৌদ্ধ জনগোষ্ঠী প্রধানত মুসলিম রোহিঙ্গা বেসামরিকদের বিরুদ্ধে সাম্প্রদায়িক সহিংসতা ঘটায়। তারা অক্টোবর ২০১৬ থেকে জুন ২০১৭ এর মধ্যে "ক্লিয়ারেন্স অপারেশন" শুরু করে। জাতিসংঘের কর্মকর্তাদের মতে এ অপারেশনে ১,০০০ এরও বেশি রোহিঙ্গা বেসামরিক নাগরিককে হত্যা করে মিয়ানমার সামরিক বাহিনী। এই সংঘাত আন্তর্জাতিক সমালোচনার জন্ম দেয় এবং জাতিসংঘের মানবাধিকার বিষয়ক হাইকমিশনার কর্তৃক এটিকে জাতিগত নির্মূল হিসেবে বর্ণনা করা হয়।  ২০১৭ সালের আগষ্ট মাসে পরিস্থিতি আরও খারাপ হয় এবং কয়েক লক্ষ বাস্তচ্যুত রোহিঙ্গা মিয়ানমার থেকে বাংলাদেশে পালিয়ে যায়, আনুমানিক ৫০০,০০০ শরণার্থী ২৭ সেপ্টেম্বর ২০১৭ নাগাদ বাংলাদেশে পালিয়ে যায়। বর্তমানে প্রায় ১১ লক্ষ রোহিঙ্গা বাংলাদেশে শরণার্থী হিসেবে অবস্থান করছে।
শিক্ষাব্যবস্থা
ইয়াঙ্গুন এবং মান্দালয়ের বাইরে মায়ানমারে শিক্ষাসুবিধা অতি মাত্রায় অপ্রতুল। রাখাইন রাজ্যের ২০১৩-১৪ শিক্ষাবর্ষে সরকারী বিদ্যালয়ের সারাংশ তুলে ধরা হলোঃ
রাজ্যের প্রধান বিশ্ববিদ্যালয় হচ্ছে সিত্তে বিশ্ববিদ্যালয়।
স্বাস্থ্যসেবা
মায়ানমারের স্বাস্থ্যসেবার মান খুবই করুণ। সামরিক জান্তা সরকার তাদের জিডিপির শতকরা ০.৫%-৩% স্বাস্থ্যখাতে ব্যয় করে যা পৃথিবী দেশসমূহের মধ্যে সব থেকে কম। স্বাস্থ্যসেবা বিনামূল্য হলেও সরকারী ক্লিনিক এবং হাসপাতালসমূহে রোগীকে ওষুধ এবং চিকিৎসার খরচ বহন করতে হয়। ইয়াঙ্গুন এবং মান্ডালায় এর বাইরে স্বাস্থ্যসেবা সংক্রান্ত প্রতিষ্ঠানের দৈন্য দশা, রাখাইন রাজ্যের মত দুর্গম স্থানে নেই বললেই চলে। রাখাইন রাজ্যের হাসপাতালে অল্প কিছু বিছানা আছে। নিচে রাজ্যের সরকারি স্বাস্থ্যসেবার তথ্য তুলে ধরা হলোঃ
দেশী সজারু
দেশী সজারু বা ভারতীয় সজারু বা ঝুঁটিধর সজারু (Indian Crested Porcupine; বৈজ্ঞানিক নাম: Hystrix indica) তীক্ষ্ণ দন্তবিশিষ্ট ইঁদুরজাতীয় প্রাণী হিসেবে হিস্ট্রিসিডে পরিবারভূক্ত সদস্য। কখনো কখনো এটিকে তীক্ষ্ণ দন্তবিশিষ্ট ইঁদুর হিসেবে গণ্য করা হয়। মূলতঃ দক্ষিণ এশিয়ার বাংলাদেশ, ভারত, পাকিস্তান, নেপাল, শ্রীলঙ্কা; পশ্চিম ও মধ্য এশিয়াসহ আফগানিস্তান, তুর্কমেনিস্তান, চীন এবং মধ্যপ্রাচ্যের দেশসমূহে এজাতীয় সজারুকে দেখতে পাওয়া যায়। পাহাড়-পর্বত, উষ্ণমণ্ডলীয় এবং নাতিষীতোষ্ণমণ্ডলীয় এলাকার সমতলভূমি ও সংশ্লিষ্ট বনাঞ্চলে দেশী সজারুকে দেখা যায়। হিমালয় পবর্তমালার ২,৪০০ মিটার উচ্চতায়ও দেশী সজারুর সন্ধান পাওয়া গেছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বৈশিষ্ট্য
বৃহৎ ইঁদুরজাতীয় প্রাণী হিসেবে দেশী সজারুর দেহ ০.৯ মিটার (৩ ফুট) বা তদূর্ধ্ব হতে পারে এবং দৈহিক ওজন ১৪.৫ কিলোগ্রাম (৩২ পাউন্ড) হয়ে থাকে। দেহের বহিরাবরণের পশমগুলো মোটা। এতে কয়েক স্তরবিশিষ্ট শক্তিশালী, ধারালো ও তীক্ষ্ণ ধরনের কাঁটা রয়েছে। দীর্ঘতম কাঁটাটি কাঁধের দিকে জন্মায় যা প্রাণীর দেহের এক-তৃতীয়াংশ হয়। এর লেজও ছোট কাঁটার আবরণে পূর্ণ যা আত্মরক্ষার্থে ব্যবহার করে ও বিচ্ছুরণ ঘটায়। এর বিস্তৃত পা এবং লম্বা থাবা রয়েছে। যখন দেশী সজারু আক্রমণের শিকার হয় তখন তার দেহস্থিত কাঁটাগুলো সক্রিয় হয় ও লেজ থেকে খসে গিয়ে শিকারের দিকে বিচ্ছুরিত করে শিকারীকে দূরে সরাতে বাধ্য করে। যদি কোন কারণে এই বিষাক্ত কাঁটা শিকারীর গায়ে বিদ্ধ হয়, তাহলে মৃত্যু কিংবা গুরুতর আহত হবার ঘটনা ঘটতে পারে।
গড়পড়তা স্ত্রীজাতীয় দেশী সজারুর যৌবনপ্রাপ্তি ঘটে ২৫ মাস বয়সে। এর বিপরীতে পুরুষ প্রজাতিটির সময় লাগে প্রায় ২৯ মাস। নিশাচর প্রাণী হিসেবে দেশী সজারু মাটির নিচে আশ্রয় নেয়। স্ত্রী সজারুটি ২১০ দিন সময় পর্যন্ত গর্ভধারন করে। বছরে এরা ১ থেকে সর্বোচ্চ ৪টি শাবক প্রসব করে।
খাদ্যাভ্যাস
নিরামিষভোজী জীব হিসেবে এটি পাতা, ঘাস, ছোট ছোট গাছপালা খেয়ে জীবনধারন করে। গায়ের রঙ কালো প্রকৃতির হয়। মাটিতে গর্ত খুঁড়ে বাসস্থানের উপযোগী পরিবেশ গড়ে। এদের জীবনকালের সঠিক সময়কাল পাওয়া যায়নি। খাবার সংগ্রহের জন্য এরা বিভিন্ন ধরনের গাছপালার পাশাপাশি ফলমূল, শস্য, গাছের শিকড় পর্যন্ত এরা খেয়ে ফেলে। ভারতের কিছু অংশে কৃষকের উৎপাদিত ফসল খেয়ে অনিষ্টকারী প্রাণী হিসেবে এরা পরিচিতি পেয়েছে।
জিম করবেট এবং কেনেথ এন্ডারসনের ন্যায় অনেক প্রকৃতিবিদ তাদের বিবরণীতে উল্লেখ করেছেন যে, অনেক বাঘ-চিতাবাঘ সজারুদের সাথে যুদ্ধ করে পরাস্ত ও আঘাতপ্রাপ্ত হয়েই মূলতঃ মানুষখেকো প্রাণীতে পরিণত হয়েছে। এর মাধ্যমেই দেশী সজারুদের আত্মরক্ষা ও বন্য পরিবেশে শিকারী প্রাণীদের সাথে তাদের সক্ষমতা বোঝা যায়। পরীক্ষা-নিরীক্ষান্তে ধরা পড়ে যে, কর্ণাটকের দক্ষিণে গুম্মালপুরের চিতাবাঘটির ডান পায়ে দুইটি বিষাক্ত সজারু কাঁটা ফুঁটেছিল। এর ফলশ্রুতিতেই চিতাবাঘটি খেপাটে হয়ে ১৯৫৪ সালে ৪২ জন গ্রামবাসীকে হত্যা করেছিল।
কার্ডিফ মেট্রোপলিটন বিশ্ববিদ্যালয় ফুটবল ক্লাব
কার্ডিফ মেট্রোপলিটন বিশ্ববিদ্যালয় ফুটবল ক্লাব (Clwb Pêl-droed Prifysgol Met Caerdydd, Cardiff Metropolitan University Football Club; এছাড়াও কার্ডিফ মেট্রোপলিটন বিশ্ববিদ্যালয় এফসি অথবা শুধুমাত্র কার্ডিফ মেট্রোপলিটন বিশ্ববিদ্যালয় নামে পরিচিত) হচ্ছে কার্ডিফ মেট্রোপলিটন বিশ্ববিদ্যালয়ের অ্যাথলেটিক ইউনিয়নের অংশ এবং ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ২০০০ সালে প্রতিষ্ঠিত হয়েছে। কার্ডিফ মেট্রোপলিটন বিশ্ববিদ্যালয় এফসি তাদের সকল হোম ম্যাচ কেঙ্কোইড ক্যাম্পাসে খেলে থাকে; যার ধারণক্ষমতা হচ্ছে ১,৬২০। বর্তমানে এই ক্লাবের ম্যানেজারের দায়িত্ব পালন করছেন ক্রিস্টিয়ান এডওয়ার্ডস। ওয়েলশ রক্ষণভাগের খেলোয়াড় ব্র্যাডলি উলরিজ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কার্ডিফ মেট্রোপলিটন বিশ্ববিদ্যালয় এফসি এপর্যন্ত ১টি শিরোপা জয়লাভ করেছে; যেটি হচ্ছে ২০১৮–১৯ ওয়েলশ লীগ কাপ শিরোপা।
সের্গেই কারাসেভ
সের্গেই জেনাদিয়েভিচ কারাসেভ (Сергей Геннадьевич Карасёв; জন্ম: ১২ জুন ১৯৭৯) হলেন একজন রুশ আন্তর্জাতিক ফুটবল রেফারি।
রেফারি
কারাসেভ ২০১০ সালে ফিফার রেফারি হিসেবে নিযুক্ত হয়েছে। তিনি ২০১৪ ফিফা বিশ্বকাপ বাছাইপর্বে রেফারির দায়িত্ব পালন করেছিলেন; স্কটল্যান্ড এবং মেসিডোনিয়ার মধ্যকার গ্রুপ এ-এর ম্যাচ পরিচালনার মধ্য দিয়ে তিনি রেফারি হিসেবে আন্তর্জাতিক ফুটবলে অভিষেক করেছেন। উয়েফা ইউরো ২০২০-এ তিনি ইতালি বনাম সুইজারল্যান্ডের ম্যাচসহ সর্বমোট তিনটি ম্যাচে রেফারির দায়িত্ব পালন  করেছিলেন। বিষেশত, প্রথম রুশ রেফারি হিসেবে ২০০৮ সাল থেকে তিনি বিশ্বকাপ অথবা উয়েফা ইউরোর প্লে-অফ ম্যাচগুলোর রেফারি হিসেবে নিযুক্ত রয়েছেন।
ব্যক্তিগত জীবন
কারাসেভ বিবাহিত এবং তার দুটি সন্তান রয়েছে। তার শখ হচ্ছে মেটাল কনসার্টে যাওয়া। আরআইএ নভোস্তিকে দেয়া এক সাক্ষাৎকারে তিনি বলেছিলেন যে তার প্রিয় মেটাল ব্যান্ড হলো স্ল্যায়ার।
লারা ক্রফ্‌ট
থাম্ব|লারা ক্রফ্‌ট হিসাবে জর্জিয়ার কসপ্লে লারা ক্রফ্‌ট (Lara Croft) হচ্ছে একটি কাল্পনিক চরিত্র ও নায়িকা। ভিডিও গেম তৈরির প্রতিষ্ঠান ইডিওস ইন্টার‌্যাক্টিভ-এর তৈরিকৃত টুম্ব রেইডার-এর মূল নায়িকা হচ্ছে লারা ক্রফ্‌ট। এই জনপ্রিয় চরিত্রটির স্রষ্ঠা টবি গার্ড। লারা ক্রফ্‌টকে নিয়ে বিভিন্নরকম কমিক বই, উপন্যাস, এবং বেশকিছু অ্যানিমেটেড স্বল্পদৈর্ঘ্য চলচ্চিত্র তৈরি হয়েছে। এছাড়া অ্যাঞ্জেলিনা জোলি অভিনীত দুটো বিখ্যাত চলচ্চিত্রেও লারা ক্রফ্‌টকে দেখা যায়। ২০০৬-এ লারা ক্রফ্‌ট "সবচেয়ে সফল মানুষ ভিডিও গেম নায়িকা" ("most successful human video game heroine") হিসেবে ওয়াক অফ গেম-এ স্থান পায়। সেই সাথে গিনেস বিশ্ব রেকর্ডেও তাঁর নাম লিপিবদ্ধ হয়। ২০০৮-এর শেষদিকে এমএসএন লারা ক্রফ্‌টকে মারিও ও সনিক দ্য হেইজহগের পর তৃতীয় বিখ্যাত আইকনিক ভিডিও গেম চরিত্র হিসেবে আখ্যায়িত করে।
লারা সাধারণত উপস্থাপিত হয় একজন সুন্দর, বুদ্ধিমান, অ্যাথলেটিক, এবং ছন্নছাড়া জীবনযাপনকারী প্রত্নতত্ববিদ ও রোমাঞ্চপ্রিয় নারী হিসেবে, যে কিনা বিভিন্ন প্রাচীণ ও বিপজ্জনক মন্দিরে মন্দিরে অভিযান ও ধ্বংস করে বেড়ায়। সেই সাথে সে বিভিন্ন গোলকধাঁধার সমাধান ও বিভিন্ন দুস্কৃতিকারী, গ্যাংস্টার, বিপজ্জনক জীবজন্তু, কিংবদন্তি এবং অতিপ্রাকৃত সৃষ্টির মোকাবেলা করেl
আ'য়ানা কেশেলে ফিলিপস
আ'য়ানা কেশেলে ফিলিপস (জন্ম:১ সেপ্টেম্বর ১৯৯৫) হলেন ক্যারিবীয় অঞ্চলের অন্তর্গত ব্রিটিশ সাম্রাজ্যের আওতাধীন ব্রিটিশ ভার্জিন দ্বীপপুঞ্জের একজন মডেল যিনি ২০১৮ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন। তিনি ২০১৮ সালে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন।
ব্যক্তিগত জীবন
আ'য়ানা কেশেলে ফিলিপস ব্রিটিশ ভার্জিন দ্বীপপুঞ্জের টরটলায় জন্মগ্রহণ করেন। তিনি এইচ ল্যাভিটি স্টাউট কমিউনিটি কলেজে পড়াশোনা করেছেন। এছাড়াও তিনি ডিজে হিসেবেও কাজ করে থাকেন।
মিস ব্রিটিশ ভার্জিন দ্বীপপুঞ্জ ২০১৭
২০১৭ সালের ৬ আগস্ট আ'য়ানা কেশেলে ফিলিপস ' মিস ব্রিটিশ ভার্জিন দ্বীপপুঞ্জ ২০১৭' প্রতিযোগিতায় হেলিনা হুলেটের সাথে যুগ্মভাবে দ্বিতীয় রানার আপ হিসেবে ঘোষিত হন। ২০১৭ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন খেপরা সিলভস্টার।
মিস ব্রিটিশ ভার্জিন দ্বীপপুঞ্জ ২০১৮
২০১৮ সালের ৫ আগস্ট আ'য়ানা কেশেলে ফিলিপস 'মিস ব্রিটিশ ভার্জিন দ্বীপপুঞ্জ ' খেতাব লাভ করেন।
মিস ইউনিভার্স ২০১৮
তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় অংশগ্রহণ করেন।
২০২১-এ মৃত্যু
২০২১-এ মৃত্যু নিবন্ধটিতে ২০২১ সালে মৃত্যুবরণ করছেন এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।
নভেম্বর
<references group="https://www.dhakapost.com/international/86687" responsive="" />
ইউরোপীয় ইউনিয়ন
থাম্ব|ইউরো ২০০২ সালে ১২টি জাতীয় মুদ্রার পরিবর্তে চালু করা হয়েছিল। তখন মত্র সাতটি দেশ ইউরোপীয় ইউনিয়নে যোগ দিয়েছে ইউরোপীয় ইউনিয়ন বা ইইউ (European Union, EU; ) ইউরোপ মহাদেশের অধিকাংশ দেশের একটি অর্থনৈতিক ও রাজনৈতিক জোট। এর অধীনে অভিন্ন মূদ্রা (ইউরো), ইউরোপীয় সংসদ, ইত্যাদি অনেক বিষয় রয়েছে। বর্তমানে ইউরোপীয় ইউনিয়নের সদস্য রাষ্ট্র সংখ্যা ২৭। এর দাপ্তরিক ভাষা ২৪ টি। যার মধ্যে ৩টি প্রধান। সংস্থাটির সদর দপ্তর ব্রাসেলস(বেলজিয়াম)।
সংক্ষিপ্ত ইতিহাস
১৯৫৭ সালের ২৫ মার্চ পশ্চিম ইউরোপের ৬টি দেশের মধ্যে একটি চুক্তি স্বাক্ষরিত হয় যা 'রোম চুক্তি' (Rome Treaty) নামে পরিচিত। এই চুক্তির ফলে ইউরোপীয় কয়লা ও ইস্পাত সম্প্রদায়ের (European Coal and Steel Community) কর্মপরিধি বর্ধিত হয় এবং বেলজিয়াম, ফ্রান্স, ইতালি, পশ্চিম জার্মানি, লুক্সেমবার্গ ও নেদারল্যান্ডের সমন্ময়ে ইউরোপীয় অর্থনৈতিক সম্প্রদায় (European Economic Community) গঠিত হয়। একই দিনে অন্য আরেকটি চুক্তি স্বাক্ষরিত হয় যার ফলে ইউরোপীয় দেশগুলো আণবিক শক্তির উন্নয়নের জন্য ইউরোপীয় আণবিক শক্তি সম্প্রদায় (European Atomic Energy Community (Euratom)) গঠন করে। দুটি চুক্তিই ১৯৫৮ সালের ১ জানুয়ারি কার্যকর হয়। ১৯৬৭ সালে মার্জার চুক্তি (Merger Treaty) নামে একটি চুক্তি স্বাক্ষরিত হয়। চুক্তি অনুসারে একই দিক নির্দেশনা নির্ধারণ করা হয় এই ৩টি সম্প্রদায়ের জন্য যাদের একসাথে 'ইউরোপীয় সম্প্রদায়' (European Community) নামে অভিহিত করা হতো।
১৯৭৩ সালে EC এর পরিধি বর্ধিত হয় যুক্তরাজ্য, আয়ারল্যান্ড ও ডেনমার্ক(গ্রীনল্যান্ড সহ, পরবর্তিতে ১৯৮৫ সালে গ্রীনল্যান্ড EC থেকে বেরিয়ে যায়) এর যোগদানের মধ্য দিয়ে। একই সময়ে নরওয়ে যোগ দিতে চেয়েছিল কিন্তু তাদের ভোটারদের অসমর্থনে নরওয়ে এতে যোগ দেয়নি। ১৯৭৯ সালে ইউরোপীয় পার্লামেন্টে প্রথম সরাসরি ও গনতান্ত্রিক নির্বাচন অনুষ্ঠিত হয়। ১৯৮১ সালে গ্রিস যোগ দেয় এবং ১৯৮৬ সালে পর্তুগাল ও স্পেন যোগ দেয়। ১৯৮৫ সালে শেনজেন চুন্তির (Schengen Agreement) মাধ্যমে সদস্য ও ইউরোপের অন্য কয়েকটি রাষ্ট্রের মধ্যে পাসপোর্টবিহীন সীমান্ত ধারণার উপায় তৈরি হয়। ১৯৮৬ সালে ইউরোপীয় পতাকা ব্যবহার শুরু হয় এবং একক ইউরোপীয় আইন স্বাক্ষরিত (Single European Act) হয়। ১৯৯০ সালে পূর্ব জার্মানি EC এর অন্তর্ভুক্ত হয় নতুন একক জার্মানি গঠনের ফলে।
১৯৯২ সালের ৭ ফেব্রুয়ারি নেদারল্যান্ডের ম্যাসট্রিচটে ইউরোপীয় সম্প্রদায়ের সদস্যদের মধ্যে একটি চুক্তি স্বাক্ষরিত হয় যা ম্যাসট্রিচট (Maastricht Treaty) চুক্তি নামে পরিচিত। ১ নভেম্বর ১৯৯৩ সালে এই চুক্তি কার্যকর হয় যার ফলে 'ইউরোপীয় ইউনিয়ন' এবং ইউরোপের একক মুদ্রা হিসেবে 'ইউরো' চালু হয়। ১৯৯৫ সালে অষ্ট্রিয়া, ফিনল্যান্ড ও সুইডেন এতে যোগ দেয়। ২০০২ সালে ১২টি সদস্য রাষ্ট্র মুদ্রা হিসেবে ইউরো গ্রহণ করে। ২০০৪ সালে সাইপ্রাস, চেক প্রজাতন্ত্র, এস্তোনিয়া, হাঙ্গেরি, লাটভিয়া, লিথুয়ানিয়া, মালটা, পোল্যান্ড, স্লোভাকিয়া ও স্লোভেনিয়া EU তে যোগদান করে।
নোবেল পুরস্কারপ্রাপ্তি
ইউরোপে শান্তি ও স্থিতিশীলতা এবং গণতন্ত্র ও মানবাধিকার সমুন্নত রাখায় ইউরোপীয় ইউনিয়ন ২০১২ সালের নোবেল শান্তি পুরস্কার লাভ করে। নোবেল কমিটি সংস্থাটিকে নোবেল পুরস্কার প্রদানে বলেছে,
নিষ্ক্রিয় গ্যাস
আবিষ্কারের ইতিহাস
নিষ্ক্রিয় গ্যাস মৌলসমূহের আবিষ্কার রসায়নের ইতিহাসে একটি বিশেষ উল্লেখযোগ্য ঘটনা। ১৭৮৫ খ্রিষ্টাব্দে বিজ্ঞানী ক্যাভেনডিস একটি আবদ্ধ পাত্রে কস্টিক সোডা দ্রবণের উপর অতিরিক্ত অক্সিজেনযুক্ত বায়ুতে বার বার বিদ্যুৎ স্ফুলিংগ প্রয়োগ করে অতি সামান্য পরিমাণ বায়ুর মূল আয়তনের প্রায় ১২০/১ ভাগ গ্যাসীয় অবশেষ পেলেন। তিনি পর্যবেক্ষণ করলেন যে, এই প্রক্রিয়ায় সমস্ত নাইট্রোজেনই অক্সাইডে পরিণত হয় এবং দ্রবণে অবশোষিত হয়ে সামান্য পরিমাণ গ্যাসীয় অবশেষ থাকে। তিনি আরও পর্যবেক্ষণ করলেন যে,এই অবিশষ্ট গ্যাস নাইট্রোজেন অপেক্ষাও নিষ্ক্রিয়। ক্যাভেনডিসের এই পরীক্ষার তাৎপর্য বিজ্ঞানীদের নিকট পরবর্তী প্রায় একশত বর্ষ উপেক্ষিত ছিল। ১৮৯৪ খ্রিষ্টাব্দে নাইট্রোজেন, অক্সিজেন প্রভৃতি বিভিন্ন গ্যাসীয় পদার্থের ঘনত্ব পরিমাপ করতে গিয়ে লর্ড রেলে (Lord Rayleigh) পর্যবেক্ষণ করেন যে, বিভিন্ন উৎস থেকে প্রাপ্ত অক্সিজেনের ঘনত্ব প্রতি ক্ষেত্রে অভিন্ন হলেও নাইট্রোজেনের ক্ষেত্রে ফলাফল ভিন্নরূপ। তিনি তিন পদ্ধতিতে নাইট্রোজেন আহরণ করলেন। যথাঃ (ক) অ্যামোনিয়াম নাইট্রাইটকে উত্তাপিত করে, (খ)নাইট্রোজেন অক্সাইডকে উত্তপ্ত লৌহ যোগে বিজারিত ক'রে ও (গ) সোডিয়াম হাইপোব্রোমাইটের ক্রিয়ায় ইউরিয়া থেকে নাইট্রোজেন সংগ্রহ করা। বিস্ময়ের সঙ্গে তিনি লক্ষ্য করলেন যে বায়ু হতে প্রাপ্ত নাইট্রোজেন রাসায়নিক উপায়ে প্রাপ্ত নাইট্রোজেন অপেক্ষা ভারী। এতে প্রতীয়মান হলো যে, বায়বীয় নাইট্রোজেনে নাইট্রোজেন ব্যতীত ভিন্ন কোন উপাদান রয়েছে। অতঃপর রেলে ক্যাভেনডিসের অনুরূপ পরীক্ষাকার্য চালিয়ে প্রাপ্ত গ্যাসীয় অবশেষে (residual gas) বর্ণালী বিশ্লেষণ ক'রে বায়ুতে বিদ্যমান, নাইট্রোজেন অপেক্ষা ভারী অথচ তদাবধি অনাবিষ্কৃত কোন গ্যাসের অস্তিত্ব কল্পনা করেন। পরে বিজ্ঞানী রেলে'এর অনুমতিক্রমে উইলিয়াম র‍্যামজি (Ramsay) গ্যাসীয় অবশেষটি পৃথক করতে চেষ্টা করেন। কার্বন ডাই-অক্সাইড ও জলীয় বাষ্পবিহীন বায়ু নিয়ে সেই বায়ু বার বার তপ্ত ম্যাগনেসিয়ামের ওপর দিয়ে প্রবাহিত করে নাইট্রোজেনকে ম্যাগনেসিয়াম নাইট্রাইড হিসেবে দ্রবীভূত করা হয়ঃ 3Mg +N2 = Mg3N2; এবং পরিলক্ষিত হয় যে, মূল আয়তনের ৮০/১ ভাগ গ্যাসীয় অবশেষে থেকে যায়। অথচ NO, N2O, NH4NO2 প্রভৃতি থেকে উৎসারিত নাইট্রোজেনকে ক্রমান্বয়ে উত্তপ্ত তামা ও ম্যাগনেসিয়ামের ওপর দিয়ে চালনা করে পরিলক্ষিত হয় যে, কোন গ্যাসীয় অবশেষ আদৌ থাকে না। রেলে ও উইলিয়াম র‍্যামজির প্রাপ্ত গ্যাসীয় অবশেষের বর্ণালি বিশ্লেষণে সম্পূর্ণ অজ্ঞাত সবুজ ও লাল রেখা বর্ণালীর সন্ধান লাভ করেন। পরিলক্ষিত হলো যে, এর ঘনত্ব ১৯.৯৪ (H-1), পারমাণবিক ভর ৪০ এবং এটি রাসায়নিক বিক্রিয়ায় এটি সম্পূর্ণ নিষ্ক্রিয় ভূমিকা পালন করে। এমনকী বিদ্যুৎ স্ফুলিঙ্গ প্রয়োগেও ক্লোরিন বা ফ্লোরিনের সাথে এর কোন রাসয়নিক বিক্রিয়া সংঘটিত হয় না। রেলে ও উইলিয়াম র‍্যামজি রাসায়নিক নিষ্ক্রিয়তার কারণে নতুন গ্যাস মৌলের নামাকরণ করেন আর্গন বা অলস। কিন্তু পরবর্তীকালে প্রমাণিত হয় যে, উক্ত গ্যাসীয় অবশেষটি বিশুদ্ধ আর্গন নয় এবং এতে আরও বিভিন্ন গ্যাস মৌল রয়েছে।
১৮৬৮ খ্রিষ্টাব্দের ১৮ই আগস্ট তারিখে ফরাসি জ্যোতির্বিদ জানসেন (Janssen) ভারতে দৃষ্ট পূর্ণ সূর্য গ্রহণের সময় গ্যাসীয় সৌর আবরণের মধ্যে বর্ণালী পর্যবেক্ষণ করে একটি স্পষ্ট পীত রেখা D3 আবিষ্কার করেন। এই রেখা সোডিয়ামের D1 ও D2 রেখা থেকে সম্পূর্ণ স্বতন্ত্র। পরে লকিয়ার (LocKyer) ও ফ্রাঙ্কল্যাণ্ড (Frankland) বিবিধ পরীক্ষা-নিরীক্ষার সাহায্যে এমত সিদ্ধান্তে উপনীত হন যে, যে উক্ত রেখা কোন অপার্থিব মৌলের সূচক—যা কেবল গ্যাসীয় সৌর আবরণেই বিদ্যমান। এ কারণে গ্রীক ‘হেলিওস’ (halios-সূর্য) শব্দানুক্রমে এর নামাকরণ করা হয় হিলিয়াম (Helium)।
thumb|left|300px|Helium was first detected in the Sun due to its characteristic [[spectral lines.|alt=A line spectrum chart of the visible spectrum showing sharp lines on top.]] অপর দিকে বিজ্ঞানী উইলিয়াম র‍্যামজি বায়ু ছাড়া ভিন্ন কোন উৎসে আর্গন সন্ধান অব্যাহত রাখলেন। ১৮৮৮ খ্রিষ্টাব্দে বিজ্ঞানী হিলেব্রাণ্ড (Hillebrand) ক্লিভাইট (clevite) নামক ইউরেনিয়াম আকরিককে লঘু সালফিউরিক এসিড ে উত্তপ্ত করে আকরিকে অন্তর্ধৃত (occluded) একটি গ্যাসের অস্তিত্ব প্রমাণ করেণ। তিনি এই গ্যাসকে ভুলক্রমে নাইট্রোজেন জ্ঞান করেন; ফলে নতুন গ্যাস মৌল হিলিয়াম আবিষ্কারের গৌরব লাভে অসমর্থত হয়। র‍্যামজি হিলেব্রাণ্ডের প্রণালী অনুসারে ক্লিভাইটকে লঘু সালফিউরিক এসিড সহযোগে উত্তপ্ত ক'রে প্রাপ্ত গ্যাসে ২০% নাইট্রোজেনের অস্তিত্ব লাভ করেন। উপরন্তু কস্টিক অ্যালকালির উপর বিদ্যুৎ স্ফুলিঙ্গ প্রয়োগে নাইট্রোজেন বিদূরিত ক'রে বর্ণালী বিশ্লেষণেও D3-রেখা প্রাপ্ত হন। এটি ছিল জানসেন কর্তৃক গ্যাসীর সৌর আবরণে প্রাপ্ত D3-রেখা ব্যতীত আর কিছুই নয়। এবূপে প্রথম পার্থিব হিলিয়াম আবিষ্কৃত হয়। হিলিয়ামের ঘনত্ব, পারমাণবিক ভর ও এক পরমাণুকতা নির্ণীত হল। দেখা গেল এর ঘনত্ব ও পারমাণবিক ভর যথাক্রমে ১.৯৯ ও ৪। র‍্যামজি ও ট্রাভার্স (Travers) হিলিয়ামের ঘনত্ব পর্যবেক্ষণ করতে গিয়ে দেখেন যে বিভিন্ন আকরিক হতে প্রাপ্ত হিলিয়ামের ঘনত্ব বিভিন্ন। কাজেই তারা প্রাপ্ত গ্যাসকে ব্যাপন (diffusion) প্রণালীর সাহায্যে দুটি অংশে পৃথক করে তাদের ঘনত্বের মধ্যে উল্লেখযোগ্য রকম ব্যবধান পর্যবেক্ষণ করেন, এবং বর্ণালী বিশ্লেষণ করে অপেক্ষাকৃত ভারী অংশকে আর্গন ও হাল্কা অংশকে হিলিয়াম বলে নিরূপণ করেণ। এরূপে খনিজ পদার্থে আর্গনের অসিস্তত্ব আবিষ্কৃত হয়।
হিলিয়াম ও আর্গন আবিষ্কারের পর পর্যায় সারণীতে তাদের অবস্থান নির্বাচনে জটিলতা দেখা দেয়। ১৮৯৬ সালে জুলিও টমসন (Juliet Thomson) পর্যায় সূত্র প্রয়োগ করে পর্যায় সারণীতে একটি শূন্য-শ্রেণীর প্রস্তাব করেন এবং এতে ৪, ২০, ৩০, ৮৪, ১৩২, ও ২১২ পারমাণবিক গুরুত্বের ছয়টি মৌল থাকার সম্ভাবনা প্রকাশ করেন। তার এই প্রস্তাবনা র‍্যামজি ও ট্রাভার্সকে এই শূন্য শ্রেণীর অপরাপর মৌলের আবিষ্কারে উদ্বুদ্ধ করেন। হিলিয়ান ও আর্গন আবিষ্কৃত হওয়ায় তারা বায়ুতে আরও অনাবিষ্কৃত মৌলের অনুমান করেন ও তাদের অনুসন্ধানে ব্রতী হন।
১৮৯৮ খ্রিষ্টাব্দে র‍্যামজি ও ট্রার্ভাস তরল বায়ুর আংশিক পাতনে প্রাপ্ত তরল আর্গনের পুনঃ আংশিক পাতন করে অধিক উদ্বায়ী অংশ হতে একটি গ্যাস পৃথক করেন ও তার বণালী বিশ্লেষণ করে আর একটি নতুন গ্যাস নিয়ন (অর্থাৎ ‘নতুন’) আবিষ্কার করেন। এর ঘনত্ব ও আণবিক ভয় যথাক্রমে ১০.১ ও ২২.২ এবং এটিও এক-পরমাণুক। পরে তারা কম উদ্বায়ী অংশ হতে পৃথকভাবে দুটি নতুন নিষ্ক্রিয় গ্যাস যথা ক্রিপটন (অর্থাৎ গুপ্ত) ও জেনন (অর্থাৎ আগন্তুক) আবিষ্কার করেন।
এক কয়েক বছর পর ১৯০০ খ্রিষ্টাব্দে র্ডন (Dorn) রেডিয়ামের তেজস্ক্রিয় ক্ষয়জাত পদার্থ হতে সর্বশেষ নিষ্ক্রিয় গ্যাস রেডন আবিষ্কার করন। ৮৮/২২২ জধ ৮৬/২২২ জহ + ২/৪ ঐব ১৯০৩ খ্রিষ্টাব্দে র‍্যামজি ও সডি (Soddy) রেডিয়ামের তেজস্ক্রিয় বিভাজনের ফলে হিলিয়াম প্রাপ্ত হন এবং দেখা যায় অনেক তেজস্ক্রিয় মৌল হতেই হিলিয়াম বিচ্ছুরিত হয়। এইভাবে স্যার উইলিয়াম র‍্যামজি'র নিরলস, নিপুণ ও সুদীর্ঘ গবেষণার ফলে একটি শ্রেণীর সব কয়টি মৌলই একের পর এক আবিষ্কৃত হয়।
ইলেকট্রন বিন্যাস ও রাসায়নিক নিষ্ক্রিয়তা
নিষ্ক্রিয় গ্যাসের ইলেকট্রন বিন্যাস পর্যবেক্ষণ করলে দেখা যায় যে, নিষ্ক্রিয় গ্যাসসমূহের সর্ববহিস্থ শক্তিস্তর অনুমোদিত সংখ্যক ইলেকট্রন দ্বারা পূর্ণ এবং ইলেকট্রনগুলো বিপরীতমুখী স্পিনসহ জোড়ায় জোড়ায় সজ্জিত। হিলিয়ামের বহিঃস্থ শক্তি স্তরে s অর্বিটালে দুটি, এবং অন্য সকল নিষ্ক্রিয় গ্যাসের সর্ববহিস্থ শক্তি স্তরে s ও p অর্বিটালে মোট চার জোড়ায় আটটি ইলেকট্রন আছে। বাইরের শক্তি স্তর ইলেকট্রন দ্বারা সম্পৃক্ত বলে এরা রাসায়নিকভাবে নিষ্ক্রিয়। পরমাণুর এরূপ ইলেকট্রন বিন্যাস খুবই সুস্থিত এবং রাসায়নিক ক্রিয়া বর্জিত। এদের আয়নীকরণ বিভবের উচ্চমানও এ সত্যকে পরিস্ফুট করে। ফলে এরা অপর কোন মৌলের সঙ্গে রাসায়নিক বিক্রিয়া দূরের কথা, এরা নিজেদের মধ্যেও বিক্রিয়া করে দ্বি-পরমাণুক অণু গঠন করতে পারে না।
নিম্নে এদের ইলেকট্রন বিন্যাস দেখান হল-
ধর্ম
হিলিয়াম, নিয়ম, আর্গন, ক্রিপটন, জেনন ও র‌্যাডন-এরা সকলেই বর্ণহীন ও গন্ধহীন গ্যাস। এদের তরলীকরণ বেশ কষ্ট সাপেক্ষ। এরা পানিতে সামান্য পরিমাণে দ্রবণীয় ( ( 293 k-এ L-এ 8-40 mL)। পারমাণবিক ভর বৃদ্ধির সাথে পানিতে এদের দ্রাব্যতা বৃদ্ধি পায়।
নিষ্ক্রিয় গ্যাস পরমাণুসমূহের মধ্যে শুধুমাত্র ভৌত শক্তি (যেমন Van der Waals’ forces) থাকতে পারে বলে এদের স্ফুটনাঙ্ক ও গলনাঙ্ক অতিশয় কম। এদের মধ্যে তথা সমস্ত জ্ঞাত মৌলসমূহের মধ্যে হিলিয়ামের গলনাংক ও স্ফুটনাঙ্ক সবচেয়ে কম। গ্যাসসমূহের ক্ষেত্রে দেখা যায় তাদের গলনাংক ও স্ফুটনাঙ্ক তাদের পারমাণবিক ভর বৃদ্ধির সাথে বৃদ্ধি পায়।
অন্যান্য শ্রেণীর মৌলের তুলনার নিষ্ক্রিয় গ্যাস মৌলের আয়নীকরণ বিভব (ionisation potential) অনেক বেশি। পারমাণবিক ভর বৃন্ধির সাথে গ্যাস মৌলসমূহের আয়নীকরণ বিভব হ্রাস পায়। এদের ইলেকট্রন আসক্তি (electron affinity) শূন্যের কাছাকাছি। এরা সকলেই এক পরমাণুক। আপেক্ষিক তাপের অনুপাত Y=Cp/Cu=১.৬৭(স্থূলতা)।
নিচের ছকে এদের কযেকটি ভৌত ধর্ম সারণীবদ্ধ করা হলোঃ
রাসায়নিক ধর্ম
thumb|Neon, like all noble gases, has a full valence shell
প্রত্যেক নিষ্ক্রিয় গ্যাস পরমাণুর সর্ববহিস্থ শক্তি-স্তর ইলেকট্রন দ্বারা পূর্ণ (ns2np6) অর্থাৎ এদের পরমাণুর সর্ববহিস্থ স্তরে ৪টি করে (He-এর ক্ষেত্রে ২ টি) ইলেকট্রন আছে। এদের ব্যবহারে ইলেকট্রন দান (donate) বা গ্রহণ (accept ) করার কোনরূপ প্রবণতা দেখায় না বলে এরা আয়নীয় বা সমযোজী (covalent) যৌগ গঠন করতে পারে না। অতত্রব এরা সম্পূর্ণরূপে রাসায়নিক ক্রিয়াহীন। এতদ্সত্ত্বেও বিশেষ কোন কোন ক্ষেত্রে নিষ্ক্রিয় গ্যাস কর্তৃক বিভিন্ন যৌগ গঠনের প্রমাণ পাওয়া গেছে।
গুরুত্ব
নিষ্ক্রিয় গ্যাসের গুরুত্ব অনেক। তত্ত্বীয় রসায়নে নিষ্ক্রিয় গ্যাসের আবিষ্কার বিশেষ গুরুত্বপূর্ণ ভূমিকা বহন করে। তত্ত্বীয় রসায়নের কোন দিক নেই যা নিষ্ক্রিয় গ্যাসের আবিষ্কারের ফলে প্রভাবান্বিত হয়নি। এদের অনেক অবদানের মধ্যে নিম্নের কয়েকটি প্রণিধানযোগ্য।
হিন্দুস্তান জিন্দাবাদ
হিন্দুস্তান জিন্দাবাদ (हिन्दुस्तान ज़िन्दाबाद, হিন্দুস্তান্ জ়িন্দাবাদ্, ) ভারতে প্রচলিত এক হিন্দুস্তানি শব্দ ও স্লোগান যা ভারতের প্রতি দেশপ্রেমকে প্রকাশিত করে। এর আক্ষরিক অর্থ "ভারত দীর্ঘজীবী হোক"। এটি একটি জাতীয়তাবাদী স্লোগান এবং এটি বিভিন্ন জাতীয়তাবাদী আন্দোলনে ব্যবহৃত হয়েছে, যেমন উত্তর-ঔপনিবেশিক ভারতের কৃষক আন্দোলন। এর অন্যান্য রূপভেদ হলো জয় হিন্দ ও ইন্ডিয়া জিন্দাবাদ। ক্রিকেট অনুষ্ঠানে ভারতীয় দলকে সমর্থনের জন্য এই স্লোগানগুলি প্রচলিত।
নিষ্ক্রিয় গ্যাস
ব্যবহার
বিভিন্ন নিষ্ক্রিয় গ্যাসের ব্যবহার নিম্নে বর্ণনা করা হলোঃ
হিন্দুস্তান জিন্দাবাদ
উৎপত্তি
১৯৪৭ সাল থেকে হিন্দুস্তান বলতে সাধারণত আধুনিক ভারত দেশকে বোঝায়। এই শব্দটি পুরনো ফার্সি‌ হিন্দু শব্দ থেকে এসেছে, যা আবার সিন্ধু নদের নাম থেকে উৎপন্ন। পুরনো ফার্সি ভাষায় সিন্ধু নদের অন্যপাড়ে বসবাসকারীদের হিন্দুশ্ বলত। এই শব্দটির সঙ্গে আবেস্তীয় -স্তান প্রত্যয় (সংস্কৃত স্থান শব্দের সঙ্গে সম্বন্ধীয়) যোগ করে হিন্দুস্তান্ শব্দটি এসেছে, যার অর্থ "সিন্ধু নদের অন্যপাড়ের ভূমি"।
নিষ্ক্রিয় গ্যাস
হিলিয়াম
(২) রক্তে হিলিয়াম অপেক্ষা নাইট্রোজেন অধিকতর দ্রবণীয়। এই জন্য ডুবুরী যন্ত্রে বায়ুর পরিবর্তে অক্সিজেনের সাথে মিশ্রিত অবস্থায় হিলিয়াম (২০% ঙ২ ও ৮০% ঐব) ব্যবহৃত হয়। এতে সমুদ্রের তলদেশে উচ্চ চাপে বায়ুতে শ্বাস-প্রশ্বাসের যে অসুবিধা হয় তা দূরীভূত হয়। কারণ উচ্চ চাপে বায়ুতে নাইট্রোজেন রক্তে দ্রবীভূত হয়ে যায় আর পানির উপরে উঠা মাত্রই চাপ কমে যায়, ফলে দ্রবীভূত নাইট্রোজেন বের হয়ে আসে এবং রক্তের মধ্যে বুদদ সৃষ্টি করে। এতে অকস্মাৎ ব্যথা সৃষ্টি হয়। হিলিয়াম যুক্ত অক্সিজেন ব্যবহারে এই অসুবিধা হয় না।
(৩) হাঁপানী প্রভৃতি রোগে শ্বাসকার্যের সহায়তার জন্য হিলিয়াম মিশ্রিত অক্সিজেন ব্যবহৃত হয়।
হিন্দুস্তান জিন্দাবাদ
যৌন হেনস্থায় ব্যবহার
ভারত বিভাজনের সময় মহিলাদের বিরুদ্ধে যৌন হেনস্থার ক্ষেত্রে "হিন্দুস্তান জিন্দাবাদ" ও তার পাকিস্তানি প্রতিরূপ "পাকিস্তান জিন্দাবাদ" ব্যবহৃত হয়েছিল। স্লোগানগুলিকে ধর্ষণে বলিদের গায়ে ট্যাটু করা হত।
চলচ্চিত্রে ব্যবহার
সাম্প্রতিককালে "হিন্দুস্তান জিন্দাবাদ" স্লোগানের জনপ্রিয়তার পিছনে সম্ভবত গদর: এক প্রেম কথা হিন্দি চলচ্চিত্রটি দায়ী। এই চলচ্চিত্রটি ভারত বিভাজনের সময় তারা সিং (সানি দেওল) নামক এক শিখ ব্যক্তিকে নিয়ে শুরু যিনি সাকিনা আলি নামক এক মুসলিম মেয়ের প্রেমে পরেছিলেন। কিন্তু মূলত ধার্মিক ও জাতীয় ফারাকের জন্য সাকিনার পিতা বিয়েতে সম্মতি দেননি এবং তারা সিং ইসলাম ধর্মে‌ ধর্মান্তরিত হয়ে পাকিস্তানের শত জনগণের মাঝে "হিন্দুস্তান মুর্দাবাদ" (हिंदुस्तान मुर्दाबाद, ) ডাক দিলে তবে তিনি বিয়েতে সম্মতি দেবেন। কিন্তু তারা সিং "হিন্দুস্তান মুর্দাবাদ" না বলে "হিন্দুস্তান জিন্দাবাদ" বলে হস্তচালিত পাম্প তুলে উত্তেজিত জনতার মধ্যে কিছু স্থানীয়দেরকে মেরেছেন।
নিষ্ক্রিয় গ্যাস
হিলিয়াম
(৪) নিম্ন তাপমাত্রার গবেষণাকার্যে তরল হিলিয়াম (স্ফুটনাঙ্ক ৪.১ K) ব্যবহৃত হয়।
(৫) নিম্ন তাপমাত্রা পরিমাপে ব্যবহৃত গ্যাস থার্মোমিটারে হিলিয়াম ব্যবহৃত হয়।
(৭) বায়ু অপেক্ষা হিলিয়াম হালকা বলে এটি বৃহদাকার আকাশ যানের টায়ারে ব্যবহৃত হয়।
(৮) এর সান্দ্রতা (viscosity ) একটু অধিক বলে কম্পাস ও নাবিকদের অন্যান্য যন্ত্রে এটি ড্যাম্পার (damper) হিসেবে ব্যবহৃত হয়।
(৯) এটি বৈদ্যুতিক ট্রান্সফরমার, টিউব লাইট ও রেডিও টিউবে ব্যবহৃত হয়।
(১০) মাটির নিচে পেট্রোলিয়াম স্থানান্তর নির্দেশনায় ট্রেসার (tracer) গ্যাস হিসেবে এটি ব্যবহৃত হয়।
নিয়ন
(১) নিয়ন প্রধানত আলোক উৎপাদন ও আলোকসজ্জায় ব্যবহৃত হয়। নিয়ন-টিউবে এটি অত্যুজ্জ্বল লাল আলো উৎপাদন করে। এটি পারদ (মারকারি) বাষ্পের সাথে মিশ্রিত থাকলে সবুজ বা নীল আলো পাওয়া যায়। নিয়ন গ্যাস বা তার বিভিন্ন মিশ্রণের সাথে বিভিন্ন বর্ণের কাচ ব্যবহার করে আলোর বৈচিত সৃষ্টি করা সম্ভব। নিয়ন আলো কুয়াসার মধ্যেও দেখা যায় -এই জন্য বৈমানিকগণ আলোক-সংকেতরূপে এই আলো ব্যবহার করে থাকেন।
(২) নিয়নের সাহায্যে প্রতিপ্রভ নলে আলোর বৈচিত্র্য সৃষ্টি করে ব্যবসায় ক্ষেত্রে রকমারি বিজ্ঞাপনে নিয়ন যথেষ্ট পরিমাণে ব্যবহৃত হয়।
(৩) কোন নিদিষ্ট বিভব সীমা (voltage limit) অতিক্রান্ত না হওয়া পর্যন্ত নিয়ন-হিলিয়াম মিশ্রণ বিদ্যুৎ পরিবহন করে না। এই মাত্রা অর্থাৎ উচ্চ বিভব প্রয়োগ হলে এটি বিদ্যুৎ পরিবাহী। কাজেই ভোল্টমিটার ও রেকটিফায়ার প্রভৃতি যন্ত্রের সংরক্ষণে এই মিশ্রণ ব্যবহৃত হয়।
আর্গন
(১) আর্গন প্রধানত ইলেকট্রিক বাল্ব পূরণে ব্যবহৃত হয়। বাল্বে আর্গন থাকার দরুন টাংস্টেন সূত্র (tungsten filament) সহজে বাষ্পীভূত হয় না ফলে বালবের পরমায়ু অনেকাংশে বর্ধিত হয়।
(২) রেডিও-এর বাল্ব ও রেকটিফায়ার-এ আর্গন ব্যবহৃত হয়।
(৩) ঝালাই-এর কাজে নিষ্ক্রিয় পরিবেশ সৃষ্টি করতে আর্গন ব্যবহৃত হয়।
(৪) গ্যাস ক্লোমাটোগ্রাফীতেও এর ব্যবহার আছে।
ক্রিপ্টন
(১) আর্গনের মত ক্রিপটনও টিউব বাতিতে ব্যবহৃত হয়।
(২) কসমিক রশ্মি পরিমাপে আয়নীকরণ প্রকোষ্ঠে (Ionisation chamber) ক্রিপটন ব্যবহৃত হয়।
(৩) ক্রিপটন পারমাণবিক দীপ (Krypton atomic lamp) নির্মাণে Kr 85-এর ব্যবহার আছে।
(৪) খনি-শ্রমিকদের ‘ক্যাপ-ল্যাম্পে’ ক্রিপটন ব্যবহার করা হয়।
জেনন
(১) দ্রুত গতিসম্পন্ন ফ্লাশ-লাইটে জেনন আছে।
(২) নিউট্রন Y-রশ্মি ও নিরপেক্ষ মেসন (meson) কণা শনাক্তকরণে বুদবুদ প্রকোষ্ঠ (Bubble chamber) তৈরি করতে এটি ব্যবহৃত হয়।
রেডন
(১) রেডিও-থ্যারাপি চিকিৎসায় শরীরে ক্ষতিকর বৃদ্ধি নাশে এটি ব্যবহৃত হয়।
(২) ক্যানসারের মত দুরারোগ্য ব্যাধি নিরসনেও রেডন ব্যবহৃত হয়।
মিশর মান সময়
মিশর মান সময় হচ্ছে ইউটিসি+০২:০০।
২০১১ সালের ২১ এপ্রিল, মিশর সরকার দিবালোক সংরক্ষণ সময় বাতিল করে দেয়। মান সময় সারা বছর মেনে চলা হয়, গ্রীষ্মকালে পরিবর্তন ছাড়া।
২০১৪ সালের ৭ মে, মিশরের সরকার ১৫ মে ২০১৪ থেকে তৃতীয় শুক্রবার থেকে গ্রীষ্মকালীন সময় চালুর সিদ্ধান্ত নেয়, রমযান মাস ছাড়া।
২০১৫ সালে মিশরে দিবালোক সংরক্ষণ সময় চালু বিষয়ে গণভোট অনুষ্ঠিত হয়। ২০১৬ সালে, মিশরে দিবালোক সংরক্ষণ সময় শুরু হবে ৭ জুলাই থেকে।
থিলান সামারাবীরা
থিলান থুসারা সামারাবীরা (තිලාන් සමරවීර; জন্ম: ২২ সেপ্টেম্বর, ১৯৭৬) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেট খেলছেন। ডানহাতে ব্যাটিংয়ে অভ্যস্ত থিলান সামারাবীরা কার্যকরী অফ-স্পিনার হিসেবেও দলে ভূমিকা রাখছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের প্রতিনিধিত্ব করেন।
খেলোয়াড়ী জীবন
সামারাবীরা অফ-স্পিনার হিসেবে খেলোয়াড়ী জীবন শুরু করলেও মুত্তিয়া মুরালিধরনের জন্য জাতীয় দলে সুযোগ পাচ্ছিলেন না। ১৯৯৮ সালে একদিনের আন্তর্জাতিকে খেলার সুযোগ পান। কিন্তু টেস্ট খেলার জন্য তাকে আগস্ট, ২০০১ সাল পর্যন্ত অপেক্ষা করতে হয়েছে। ভারত দলের বিপক্ষে অভিষেক টেস্টেই দূর্দান্ত সেঞ্চুরি করে সবাইকে অবাক করে দেন। তার অসামান্য ক্রীড়ানৈপুণ্যে শ্রীলঙ্কা শক্তিশালী ভারত দলের বিপক্ষে ২-১ ব্যবধানে টেস্ট সিরিজ জয় করে। পরবর্তী পাঁচ টেস্টে তিনি আরও দু’টি শতক করেন যার সবগুলোই নিজ মাঠ কলম্বোর সিংহলীজ স্পোর্টস ক্লাব মাঠে করেছিলেন।
এরফলে আন্তর্জাতিক ক্রিকেট অঙ্গনে তার অবস্থান পাকাপোক্ত হয় ও দলে মাঝারি সারির ব্যাটসম্যান হিসেবে অবসরগ্রহণকারী অরবিন্দ ডি সিলভা ও হাসান তিলকরত্নের শূন্যস্থান পূরণে সক্ষম হয়।
কিন্তু ইংল্যান্ড সফরে টেস্ট সিরিজে চার ইনিংসের কোনটিতেই দুই সংখ্যা গড়তে ব্যর্থ হওয়ায় দল থেকে বাদ পড়েন। এরপর তাকে শ্রীলঙ্কা এ দলের অধিনায়ক মনোনীত করা হয়। ব্রিসবেনে অস্ট্রেলিয়ার বিপক্ষে পুনরায় তাকে অন্তর্ভুক্ত করা হয়। উভয় ইনিংসে যথাক্রমে ১৩ ও ২০ রান সংগ্রহ করেন। ফলে তাকে রেখে কুমার সাঙ্গাকারাকে হোবার্ট টেস্টে নেয়া হয়। তারপর থেকেই দলে অনিয়মিত ছিলেন তিনি। ক্যান্ডিতে ইংল্যান্ড দলের বিপক্ষে অনুষ্ঠিত প্রথম টেস্টে তাকে ডাক দেয়া হয়।
২০১১ সালে সফরকারী অস্ট্রেলিয়ার বিপক্ষে দূর্বল খেলা উপহার দেয়ায় পাকিস্তান দলের বিপক্ষে অনুষ্ঠিত সিরিজে তাকে নেয়া হয়নি। দক্ষিণ আফ্রিকা সফরে তাকে দলের বাইরে রাখলেও শেষদিকে মাহেলা জয়াবর্ধনের হাঁটুর আঘাতপ্রাপ্তির কারণে তাকে অন্তর্ভুক্ত করা হয়। তিন টেস্ট সিরিজের দুইটিতে তিনি সেঞ্চুরি করেন। এরফলে আইসিসি প্লেয়ার র‌্যাঙ্কিংয়ে প্রথমবারের মতো শীর্ষ দশে অন্তর্ভুক্ত হন।
ব্যক্তিগত জীবন
কলম্বোর আনন্দ কলেজে অধ্যয়ন করেন তিনি। ইরান্দাতি সামারাবীরা নাম্নী এক রমণীর পাণিগ্রহণ করেন। এ দম্পতির ওসুনি ও সিদ্ধা নাম্নী দুই কন্যা রয়েছে। ভাই দিলীপ সামারাবীরাও শ্রীলঙ্কার পক্ষে ১৯৯৩ থেকে ১৯৯৫ সাল পর্যন্ত টেস্ট ক্রিকেট খেলেছেন।
মোরার সেনানিবাস
মোরার সেনানিবাস (Morar Cantt.) ভারতের মধ্য প্রদেশ রাজ্যের গওয়ালিয়র জেলার একটি সেনানিবাস শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মোরার সেনানিবাস শহরের জনসংখ্যা হল ৩৮,৮৮১ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মোরার সেনানিবাস এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মথুরানাথ তর্কবাগীশ
মথুরানাথ তর্কবাগীশ (আনু. ১৬শ শতকের মধ্যভাগ) হলেন একজন বাঙালি ন্যায়শাস্ত্র বিশারদ পণ্ডিত। তিনি নব্যন্যায়ের প্রবর্তক গঙ্গেশোপাধ্যায়ের তত্ত্বচিন্তামণি গ্রন্থের মাথুরী-ভাষ্য রচনা করেন।
শিক্ষাজীবন
তিনি রামভদ্র সার্বভৌমের ছাত্র ছিলেন; প্রখ্যাত নৈয়ায়িক জগদীশ তর্কালঙ্কারও সেখানে তার সতীর্থ ছিলেন।
কর্মজীবন
তিনি নব্যন্যায় শাস্ত্রের একজন প্রখ্যাত বিশাদর হিসাবে বহুল পরিচিত ছিলেন; প্রখ্যাত নৈয়ায়িক হরিহর তর্কালঙ্কার তার ছাত্রদের মধ্যে অন্যতম।
রচনাবলী
গঙ্গেশোপাধ্যায়ের তত্ত্বচিন্তামণির ওপর তার রচিত মাথুরী টীকা অতি প্রসিদ্ধ এবং ন্যায়শাস্ত্রের অবশ্য পাঠ্য হিসেবে বিবেচিত হয়। তার রচিত অন্যান্য গ্রন্থের মধ্যে উল্লেখযোগ্য হলো:
আত্তিঙ্গল লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র তিরুবনন্তপুরম জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
আত্তিঙ্গল লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয়৷ ১৯৫১ থেকে ১৯৫৭ অবধি এটি ত্রিবাঙ্কুর-কোচিন রাজ্যর কুইলন লোকসভা কেন্দ্র ছিলো৷ ২০০৯ সালে পুনর্গঠিত আত্তিঙ্গল লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৭ নং বিধানসভা কেন্দ্র৷ এটি তিরুবনন্তপুরম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৮ নং বিধানসভা কেন্দ্র৷ এটি তিরুবনন্তপুরম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৯ নং বিধানসভা কেন্দ্র৷ এটি তিরুবনন্তপুরম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১৩০ নং বিধানসভা কেন্দ্র। এটি তিরুবনন্তপুরম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১৩১ নং বিধানসভা কেন্দ্র। এটি তিরুবনন্তপুরম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১৩৬ নং বিধানসভা কেন্দ্র। এটি একটি অসংরক্ষিত আসন। এটি তিরুবনন্তপুরম জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্র। এটি একটি অসংরক্ষিত আসন। এটি তিরুবনন্তপুরম জেলায় অবস্থিত৷
ফেডারেল রিজার্ভ
থাম্ব|ফেডারাল রিজার্ভ সিস্টেমের সদর দফতর, [[ওয়াশিংটন, ডি.সি.|260x260পিক্সেল]] ফেডারেল রিজার্ভ সিস্টেম (Federal Reserve System) (সাধারণত ফেডারেল রিজার্ভ বা সংক্ষেপে দ্যা ফেড নামে পরিচিত) হচ্ছে মার্কিন যুক্তরাষ্ট্রের কেন্দ্রীয় ব্যাংকিং ব্যবস্থা। এটি 'ফেডারেল রিজার্ভ আইন' দ্বারা ১৯১৩ সালের ২৩ ডিসেম্বর প্রতিষ্ঠা করা হয়। বছরের পর বছর ধরে বিভিন্ন অর্থনীতিক ঘটনা যেমন-১৯৩০-এর দশকে মহামন্দা এবং ২০০০ এর দশকের সময় মহামন্দা ইত্যাদির ফলে ফেডারেল রিজার্ভ সিস্টেমের ভূমিকা ও দায়িত্বের পরিধির প্রসার ঘটেছে।
মার্কিন কংগ্রেস ফেডারাল রিজার্ভ আইনে মুদ্রানীতি সম্পর্কে তিনটি মূল লক্ষ্য নির্ধারণ করে দিয়েছেঃ সর্বাধিক কর্মসংস্থান, স্থিতিশীল মূল্যস্তর এবং দীর্ঘমেয়াদী সুদের হারকে সংযত করা। প্রথম দুটি উদ্দেশ্য কখনও কখনও ফেডারেল রিজার্ভের দ্বৈত ম্যান্ডেট হিসাবে উল্লেখ করা হয়। ফেডের দায়িত্বসমূহ বছরের পর বছর ধরে প্রসারিত হয়েছে এবং বর্তমানে এটি ব্যাংকসমুহ তদারকি ও নিয়ন্ত্রণ, আর্থিক ব্যবস্থার স্থিতিশীলতা বজায় রাখা এবং আমানতকারী প্রতিষ্ঠান, মার্কিন যুক্তরাষ্ট্র এবং বিদেশী সরকারী প্রতিষ্ঠানে আর্থিক পরিষেবা সরবরাহ করে।
ফেডারাল রিজার্ভ সিস্টেম বেশ কয়েকটি স্তর নিয়ে গঠিত। এটি রাষ্ট্রীয়ভাবে নিয়োগপ্রাপ্ত বোর্ড অব গভর্নরস বা ফেডারেল রিজার্ভ বোর্ড (এফআরবি) দ্বারা পরিচালিত হয়। দেশের প্রধান শহরগুলিতে অবস্থিত বারোটি আঞ্চলিক ফেডারেল রিজার্ভ ব্যাংক ব্যক্তিগত মালিকানাধীন বাণিজ্যিক ব্যাংকসমুহকে নিয়ন্ত্রণ ও তদারকি করে।
জাতীয়ভাবে চার্টার্ড বাণিজ্যিক ব্যাংকগুলকে ফেডে স্টক জমা রাখতে হয় এবং ব্যাংকগুলি তাদের অঞ্চলের ফেডারেল রিজার্ভ ব্যাংকের বোর্ডের কিছু সদস্য নির্বাচন করতে পারে। ফেডারেল মুক্ত বাজার কমিটি (এফওএমসি) মুদ্রানীতি নির্ধারণ করে। এই কমিটি গভর্নর বোর্ডের সাতজন সদস্য এবং বারোটি আঞ্চলিক ফেডারেল রিজার্ভ ব্যাংকের প্রেসিডেন্ট নিয়ে গঠিত। এছাড়াও, ফেডারেল রিজার্ভে বিভিন্ন উপদেষ্টা কাউন্সিল রয়েছে। এভাবেই, ফেডারাল রিজার্ভ সিস্টেমে সরকারি এবং বেসরকারি উভয় সত্তা বিদ্যমান রয়েছে। ফেডারেল সরকার বোর্ডের সাত জন গভর্নরের বেতন নির্ধারণ করে দেয়।
ইতিহাস
ব্যাংক অব উত্তর আমেরিকা মার্কিন যুক্তরাষ্ট্রের প্রথম ব্যাংক যেটি ১৭৮১ সালের ২৬ মে কনফেডারেশন কংগ্রেস দ্বারা প্রতিষ্ঠা লাভ করে এবং ১৭৮২ সালের ৭ জানুয়ারি থেকে যুক্তরাষ্ট্রের দে ফাক্তো কেন্দ্রীয় ব্যাংক হিসেবে কার্যক্রম পরিচালনা করেছিলো। ১৭৯১ সালের ২৫ ফেব্রুয়ারি 'আমেরিকার প্রথম ব্যাংক' হিসেবে পরিচিত ব্যাংকটি প্রতিষ্ঠিত হয় এবং কেন্দ্রীয় ব্যাংকিংয়ের দায়িত্বপ্রাপ্ত হয়। ব্যাংকটি আলেকজান্ডার হ্যামিল্টনের অনুরোধে রাষ্ট্রপতি জর্জ ওয়াশিংটন কর্তৃক আইনী স্বাক্ষরিত সনদ দ্বারা গঠিত এবং কংগ্রেস কর্তৃক দায়িত্বপ্রাপ্ত আমেরিকার প্রথম ব্যাংক। টমাস জেফারসন এবং জেমস ম্যাডিসনসহ আরও অনেকের তীব্র বিরোধিতা সত্ত্বেও এটি প্রতিষ্ঠা করা হয়েছিল। সনদটি মেয়াদ ছিল বিশ বছর এবং ১৮১১ সালে রাষ্ট্রপতি ম্যাডিসনের অধীনে সনদটির মেয়াদ শেষ হয়েছিল, কারণ তৎকালীন কংগ্রেস এটি নবায়ন করতে অস্বীকার করেছিল। পরবর্তীতে, ১৮১৬ সালে ম্যাডিসন এটিকে মার্কিন যুক্তরাষ্ট্রের দ্বিতীয় ব্যাংক আকারে পুনরুদ্ধার করেছিলেন এবং এটি ১৮৩৬ সাল পর্যন্ত কেন্দ্রীয় ব্যাংকের দায়িত্ব পালন করেছিলো। ১৮৩৬ সালে ব্যাংকটির সনদ আর নবায়ন করা হয়নি। ফলে, ১৮৩৭ থেকে ১৮৬২ সাল অবধি যুক্তরাষ্ট্রের আনুষ্ঠানিক কোন কেন্দ্রীয় ব্যাংক ছিল না। এই সময়কালকে 'মুক্ত ব্যাংকিং যুগ' হিসেবে অভিহিত করা হয়। ১৮৪৬ থেকে ১৯২১ সাল পর্যন্ত মার্কিন স্বাধীন ট্রেজারি সিস্টেম দ্বারা ব্যাংকিং ব্যবস্থা পরিচালিত হয়েছিল। ১৯১৩ সালের ২৩ ডিসেম্বর 'ফেডারেল রিজার্ভ আইন' দ্বারা ফেডারেল রিজার্ভ সিস্টেম প্রতিষ্ঠা করা হয়। তখন থেকে আজ অবধি ফেডারেল রিজার্ভ সিস্টেম যুক্তরাষ্ট্রের কেন্দ্রীয় ব্যাংক হিসেবে দায়িত্ব পালন করছে।
উদ্দেশ্য
ফেডারাল রিজার্ভ সিস্টেম গঠনের প্রাথমিক ঘোষিত উদ্দেশ্য ছিল ব্যাংকিং আতঙ্ক উদ্ঘাতন ও সমাধান করা। ফেডারেল রিজার্ভ আইনে বর্ণিত ফেডারাল রিজার্ভ সিস্টেমের উদ্দেশ্যগুলির মধ্যে রয়েছে-
কাঠামো
ডান|থাম্ব|ফেডারাল রিজার্ভ সিস্টেমের সংগঠন ফেডারাল রিজার্ভ সিস্টেমে সরকারি এবং বেসরকারি উভয় সত্তা বিশিষ্ট একটি ব্যতিক্রমধর্মী গঠন কাঠামো বিদ্যমান রয়েছে। ফেডারাল রিজার্ভ সিস্টেমের চারটি প্রধান উপাদান হ'ল (১) বোর্ড অব গভর্নরস (২) ফেডারেল মুক্ত বাজার কমিটি (৩) বারোটি আঞ্চলিক ফেডারেল রিজার্ভ ব্যাংক এবং (৪) সারাদেশে সদস্য ব্যাংকসমূহ।
বোর্ড অব গভর্নরস বা ফেডারেল রিজার্ভ বোর্ড
সাত সদস্যের ফেডারেল রিজার্ভ বোর্ড সবচেয়ে প্রভাবশালী ফেডারাল এজেন্সি যেটি জাতীয় ব্যাংকগুলি পরীক্ষা-নিরীক্ষা করে ব্যাংকগুলির ব্যবসায় তদারকি করে।  এটি ১২টি জেলার রিজার্ভ ব্যাংকের তদারকি এবং জাতীয় মুদ্রানীতি নির্ধারণের দায়িত্ব পালন করে। এটি সাধারণভাবে মার্কিন ব্যাংকিং ব্যবস্থা তদারকি ও নিয়ন্ত্রণ করে। গভর্নররা মার্কিন যুক্তরাষ্ট্রের রাষ্ট্রপতির দ্বারা নিযুক্ত হন এবং মার্কিন সেনেট দ্বারা নিশ্চিত হয়ে ১৪ বছরের মেয়াদে নিয়োগপ্রাপ্ত হয়। গভর্নর বোর্ডের চেয়ারম্যান ও ভাইস চেয়ারম্যান রাষ্ট্রপতি কর্তৃক বোর্ড অব গভর্নরদের মধ্য থেকে নিযুক্ত হন। তারা উভয়ই চার বছরের মেয়াদে দায়িত্ব পালন করেন এবং তাদের মেয়াদ শেষ না হওয়া অবধি প্রেসিডেন্টের যতবার ইচ্ছা তাদের নির্বাচন করতে পারেন।
গভর্নর বোর্ডের সদস্যদের তালিকা
গভর্নর বোর্ডের বর্তমান সদস্য নিম্নরূপ: থাম্ব|২০১৯ সালের এপ্রিলে বোর্ড অব গভর্নর, যখন সাতটি আসনের মধ্যে দুটি আসন খালি ছিল।
ফেডারেল মুক্ত বাজার কমিটি
ফেডারেল মুক্ত বাজার কমিটি (এফওএমসি) ১২ জন সদস্য নিয়ে গঠিত, যেখানে বোর্ড অব গভর্নরস থেকে সাতজন এবং আঞ্চলিক ফেডারাল রিজার্ভ ব্যাংকের সভাপতিদের মধ্যে থেকে পাঁচজন সদস্য থাকে। এই কমিটি জাতীয় মুদ্রানীতির মূল হাতিয়ার ওপেন মার্কেট অপারেশন বা মুক্ত বাজার কার্যক্রম নীতি প্রনয়ন এবং কার্যক্রম তদারকি করে। ফেডারেল রিজার্ভ ব্যাংক অব নিউ ইয়র্কের সভাপতি এই কমিটির স্থায়ী সদস্য; অন্যান্য ফেডারেল ব্যাংকের সভাপতিরা দুই এবং তিন বছরের ব্যবধানে সদস্যপদ পায়। সকল আঞ্চলিক রিজার্ভ ব্যাংকের সভাপতি কমিটির অর্থনীতি এবং নীতিগত বিকল্প মূল্যায়নে অবদান রাখে, তবে কেবল পাঁচজন সভাপতি যারা বর্তমান এফওএম কমটির সদস্য তারা নীতিগত সিদ্ধান্তে ভোট দেয়।
ফেডারাল উপদেষ্টা কাউন্সিল
ফেডারাল উপদেষ্টা কাউন্সিল ১২টি রিজার্ভ ব্যাংকের মনোনীত বারো জন প্রতিনিধির সমন্বয়ে গঠিত এবং এটি বোর্ড অব গভর্নরসকে তাদের এখতিয়ারের মধ্যে সমস্ত বিষয়ে পরামর্শ দেয়।
ফেডারেল রিজার্ভ ব্যাংক
ডান|থাম্ব|১২টি ফেডারেল রিজার্ভ জেলার মানচিত্র, যেখানে ১২টি ফেডারেল রিজার্ভ ব্যাংককে কালো স্কোয়ার হিসাবে চিহ্নিত করা হয়েছে এবং প্রতিটি জেলার মধ্যে সকল শাখা (২৪টি) লাল বৃত্ত হিসাবে চিহ্নিত হয়েছে। ওয়াশিংটন, ডিসি, সদর দফতর একটি তারকা দ্ররা চিহ্নিত করা রয়েছে। থাম্ব|১৯২৬ সালে ১২টি রিজার্ভ ব্যাংকের ভবন। ফেডারেল রিজার্ভ সিস্টেমের মোট ১২টি আঞ্চলিক রিজার্ভ ব্যাংক রয়েছে যেঁগুলোকে ফেডারেল রিজার্ভ ব্যাংক বলা হয় এবং ব্যাংকগুলি প্রত্যেকটিই তার জেলায় অবস্থিত সদস্য ব্যাংকগুলির কার্যক্রম তদারকি করে থাকে। ফেডারেল রিজার্ভ ব্যাংকগুলি বস্টন, নিউ ইয়র্ক, ফিলাডেলফিয়া, ক্লিভল্যান্ড, রিচমন্ড, আটলান্টা, শিকাগো, সেন্ট লুইস, মিনিয়াপোলিস, ক্যানসাস সিটি, ডালাস এবং সান ফ্রান্সিস্কো শহরে অবস্থিত।
প্রতিটি ফেডারেল রিজার্ভ ব্যাংকের পরিচালনা ব্যবস্থা এবং গঠনপ্রণালী নির্দিষ্ট আইন দ্বারা প্রতিষ্ঠিত হয় এবং সদস্য ব্যাংকগুলি ঐ আইন পরিবর্তন করাতে পারে না। তবে, সদস্য ফেডারেল রিজার্ভ ব্যাংকগুলি তাদের পরিচালনা পর্ষদের নয় সদস্যের মধ্যে ছয়জনকে নির্বাচিত করে থাকে।
প্রতিটি আঞ্চলিক রিজার্ভ ব্যাংকের একজন সভাপতি থাকে, যিনি ঐ ব্যাংকের প্রধান নির্বাহী কর্মকর্তা। প্রতিটি আঞ্চলিক রিজার্ভ ব্যাংকের সভাপতি তাদের ব্যাংকের পরিচালনা পর্ষদ কর্তৃক মনোনীত হন, তবে তাকে ফেডারেল রিজার্ভ বোর্ডের অনুমোদন পেতে হয়। সভাপতি পাঁচ বছরের মেয়াদে দায়িত্ব পালন করেন এবং তারা পুনঃর্নিয়োগ পেতে পারে।
প্রতিটি আঞ্চলিক রিজার্ভ ব্যাংকের পরিচালনা পর্ষদ নয় জন সদস্য নিয়ে গঠিত। সদস্যদের তিনটি শ্রেণিতে বিভক্ত করা হয়: এ, বি এবং সি। প্রতিটি শ্রেণিতে তিনজন পর্ষদ সদস্য রয়েছে। এ শ্রেণির সদস্য আঞ্চলিক রিজার্ভ ব্যাংকের শেয়ারহোল্ডারদের দ্বারা নির্বাচিত হয় এবং তারা সদস্যরা ব্যাংকগুলির স্বার্থ উপস্থাপনের কাজ করে থাকে। বি শ্রেণির সদস্যরাও আঞ্চলিক রিজার্ভ ব্যাংকের শেয়ারহোল্ডারদের দ্বারা নির্বাচিত হয় তবে তারা সাধারন জনগণের স্বার্থ রক্ষার্থে কাজ করে। সি শ্রেণির সদস্য বোর্ড অব গভর্নরস দ্বারা নিযুক্ত হন এবং এরাও জনগণের স্বার্থ রক্ষার্থে কাজ করে।
সদস্য ব্যাংক
যুক্তরাষ্ট্রের বেসরকারী ব্যাংকসমূহ ফেডারেল রিজার্ভ ব্যাংকের সদস্য ব্যাংক হতে পারে এবং সদস্য ব্যাংকগুলি আঞ্চলিক ফেডারাল রিজার্ভ ব্যাংকের স্টকের মালিক হয়। সকল জাতীয় চার্টার্ড ব্যাংক ফেডারেল রিজার্ভ ব্যাংকের যেকোনো একটির স্টক কেনে। বেসরকারী ব্যাংকগুলিকে সদস্যপদ পেতে নির্দিষ্ট মান ও শর্ত পূরণ করতে হয়। একটি সদস্য ব্যাংকের মালিকানাধীন স্টকের পরিমাণ তার সম্মিলিত মূলধন এবং উদ্বৃত্তের ৩ শতাংশের সমান হতে হয়। তবে, ফেডারেল রিজার্ভ ব্যাংকে স্টক অন্য হোল্ডিং বা পাবলিক ট্রেড কোম্পানির  স্টকের মালিকানার মতো নয়। সদস্য ব্যাংকগুলি ঐ স্টক বিক্রি করতে পারে না এবং ফেডারেল রিজার্ভের উপর কোন অধিকার খাটাতে পারে না যেটা অন্য সাধারন পাবলিক ট্রেডিং কোম্পানির স্টকের ক্ষেত্রে পারে। মার্কিন যুক্তরাষ্ট্রের প্রায় ৩৮% ব্যাংক তাদের আঞ্চলিক ফেডারাল রিজার্ভ ব্যাংকের সদস্য।
জবাবদিহিতা
ফেডারাল রিজার্ভ সিস্টেমের অডিট কমিটি দ্বারা নির্বাচিত একজন বহিঃ নিরীক্ষক নিয়মিতভাবে বোর্ড অব গভর্নরস এবং ফেডারেল রিজার্ভ ব্যাংকসমূহের নিরীক্ষণ করেন। মার্কিন সরকারের জবাবদিহি অফিস (জিএও) গভর্নরস বোর্ডের কিছু কার্যক্রম অডিট করে। যদিও, ফেডের মুদ্রানীতি সংক্রান্ত বেশিরভাগ কার্যক্রম এবং সিদ্ধান্তসমূহ যেমন- ডিসকাউন্ট উইন্ডো ঋণ, মুক্ত বাজার পরিচালনা এবং ফেডারেল মুক্ত বাজার কমিটির নির্দেশে যেকোন লেনদেন এই নিরীক্ষাগুলির আওতার বাইরে থাকে।
ফেডারাল রিজার্ভ সিস্টেম দ্বারা বার্ষিক এবং ত্রৈমাসিক আর্থিক বিবরণী প্রস্তুতকরণে ফেডারেল রিজার্ভ বোর্ড দ্বারা নির্দিষ্ট করে দেয়া হিসাব পদ্ধতি অনুসরণ করা হয় যা সাধারণত স্বীকৃত অ্যাকাউন্টিং নীতিমালা (জিএএপি)-এর সাথে মেলে না।
মুদ্রানীতি
ফেডারাল রিজার্ভ যুক্তরাষ্ট্রের মুদ্রানীতি প্রণয়ন ও পরিচালনার দায়িত্বে থাকে। যুক্তরাষ্ট্রের মুদ্রানীতি প্রধান লক্ষ্য থাকে স্বল্পমেয়াদী সুদের হারকে প্রভাবিত করা এবং এই লক্ষ্য অর্জনেই ফেড মুদ্রানীতি পরিচালনা করে থাকে। ফেডারাল রিজার্ভ আইনে মুদ্রানীতি সম্পর্কে তিনটি মূল লক্ষ্য নির্ধারণ করে দিয়েছেঃ সর্বাধিক কর্মসংস্থান, স্থিতিশীল মূল্যস্তর এবং দীর্ঘমেয়াদী সুদের হারকে সংযত করা। প্রথম দুটি উদ্দেশ্যকে ফেডারেল রিজার্ভের দ্বৈত ম্যান্ডেট হিসেবেও উল্লেখ করা হয়। মূলত ফেডারেল মুক্ত বাজার কমিটি জাতীয় মুদ্রানীতি পরিচালনা করে এবং মুদ্রানীতির মূল হাতিয়ার ওপেন মার্কেট অপারেশন বা মুক্ত বাজার কার্যক্রম নীতি প্রনয়ন করে এবং কার্যক্রম তদারকি করে।
সমালোচনা
ফেডারেল রিজার্ভ সিস্টেম ১৯১৩ সালে প্রতিষ্ঠার পর থেকে বিভিন্ন সমালোচনার মুখোমুখি হয়েছে। সমালোচনাগুলির মধ্যে রয়েছে স্বচ্ছতার অভাব, কার্যকারিতা সম্পর্কে সন্দেহ এবং ডলারের মূল্য হ্রাস সম্পর্কে সনাতনবাদীদের উদ্বেগ প্রকাশ। এছাড়াও, অযাচিত মুদ্রাস্ফীতি নীতিমালা, গৃহীত নীতির কার্যকারিতা হীনতা, মহামন্দার সময়ে অকার্যকর পদক্ষেপ, বৈশ্বিক আর্থিক সংকট (২০০৭-০৮) সময়কালে ফেডের ভূমিকাসহ আরও অনেক বিষয়ে সময়ে সময়ে ফেডারাল রিজার্ভকে নানা সমালোচনার মুখে পরতে হয়েছে।